Fakkelloop betree die toekoms | Netwerk24
Fakkelloop betree die toekoms
Die Voortrekkers se Fakkel word nog vandag in die Vrystaat rondgestuur met die hulp van Kuifie.
Die Voortrekkers doen vanjaar ’n moderne weergawe van die fakkelloop waarmee hy die Groot Trek in 1938 herdenk het.
Destyds is die feesfakkel op 30 November in Kaapstad aangesteek. Dit het die aand van 15 Desember by Monument­koppie in Pretoria aangekom. Die Voortrekkers se fakkelvlam brand nou, 80 jaar later, steeds in die senotaafsaal van die Voortrekkermonument.
Om die 80ste herdenking van die historiese fakkelloop te vier, is ’n digitale fakkel op 30 November aangesteek.
Kuifie sal Die Voortrekkers help om die fakkel te dra. Hy gaan die fakkel neem en op Facebook oor Suid-Afrika en Namibië heen draf totdat dit op 15 Desember by die Voortrekkermonument aankom.
Sy roete is so beplan dat hy op spesifieke datums in elke streek kuier. Hy kuier Woensdag (05/12) en vandag in die Vrystaat, waar die Vrystaatse gebiedsleier, Willie Engelbrecht hom sal verwelkom.
Danie Langer, hoofleier van Die Voortrekkers, sê dit sal lekker wees as elke Voortrekker kan help om positiewe boodskappe van geloof, hoop en liefde deur die land heen te versprei.
Meer oor: Bloemfontein | Bloemnuus | Voortrekkers